Meŝap (literaturo)

Meŝap () aŭ miksaĵo estas literatura ĝenro, kiu integras klasikan verkon aŭ historian intrigon kun fantastaj elementoj. La bazaj rakontfadenoj kaj stilo de la verko estas konservitaj, sed ili estas modifitaj per la enkonduko de fantastaj figuroj, kutime aĉaj, kiel vampiroj, homlupoj, zombioj, demonoj aŭ robotoj. 

La verko Fiero kaj Antaŭjuĝo kaj Zombioj de Seth Grahame-Smith, kiu kombinis la klasikan romanon Fiero kaj Antaŭjuĝo de Jane Austen kun elementoj de zombia fantaziromano, fariĝis la plej fama kaj sukcesa verko en la ĝenro, generante amason da imitantoj. Alia fama romano en la ĝenro estas Abraham Lincoln: Vampire Hunter.

La termino "miksaĵo" originis en la kampoj de komputiloj kaj muziko. Kiel Adam Kogen skribis en opinia artikolo de la New York Times pri Fiero kaj Antaŭjuĝo kaj Zombioj: "La ideo kombini du fontojn de informoj en novan produkton originis en la teknologia mondo (muzikremiksaĵoj venas en la menson) kaj pli kaj pli disvastiĝas al aliaj kampoj - inkluzive de libroeldonado."

 Ecoj 
La ĝenro "miksaĵo" baziĝas sur la principo de pruntado, kiu ne estas fremda al monda literaturo. En ĉi tiu kunteksto, ekzistas ligo kun postmodernismo, kie derivaĵo kaj pruntado estas konscia sinteno. Aŭtoroj de miksaĵaj verkoj translokigas heroojn el klasikaj verkoj aŭ realaj historiaj figuroj en la etoson de fantaziisma romano havanta zombiojn, vampirojn kaj aliajn popularajn amaskomunikilajn tropojn. Samtempe, la rakonto de la aŭtoro estas stiligita por simili la originalon. Tiel, konata verko spertas malkonstruon, estas "ĝisdatigita" kaj akiras novajn signifojn.

Marjorie Kehe de la Christian Science Monitor prezentas ĉi tiun miksaĵon de klasika teksto kiel "ie inter 60 kaj 85 procentoj da originala teksto, kun novaj rakontaj tordaĵoj aldonitaj de nuntempaj kunaŭtoroj". Ĉi tiuj "tordaĵoj" ofte inkluzivas hororajn elementojn kiel vampirojn, homlupojn aŭ zombiojn.

 Famaj ekzemploj (anglalingvaj) 

 Abraham Lincoln, Vampire Hunter
 Android Karenina
 The Book of Renfield
 The Book of Joan 2017 Lidia Yuknavitch
 Move Under Ground
 Pride and Prejudice and Zombies
 Pride and Prejudice and Zombies: Dawn of the Dreadfuls
 Queen Victoria: Demon Hunter
 The Secret Diary of Desmond Pfeiffer
 Sense and Sensibility and Sea Monsters
 The Great Gatsby and the Zombies

 Referencoj 

 Vidu ankaŭ 

 interkruciĝa fikcio (d:Q21192427)

Kategorio:Literaturaj ĝenroj